**ЛАТЫН ӘЛІПБИІНЕ КӨШУ – КЕЛЕШЕККЕ ҚАДАМ.**

 Латын жазуына көшу еліміздің болашағын ойлаған адамдарға өте қажет, өйткені бұл қазақ тілін жаңғыртудың басты көрсеткіші деп санаймын. Бұл - қазіргі заман талабы. Бірақ еліміздің әрбір азаматы латын жазуына көшу әлемдік өркениетке жетудің басты жолы екенін білуге тиіс. Себебі латын жазуы ХХI ғасырдағы ғылым мен техниканың, ғаламтор мен IТ – технологиялардың тілі. Тіл білімінің негізін қалаған ғалым Ахмет Байтұрсынұлы айтқандай: «Жақсы әліпби тілге шақ болуы керек. Артық әріптері көп әліпби қолайсыз болады». Сондықтан Қазақстанның латын әліпбиіне көшуі рухани болмысы мен қоғамдық ой – сананы жаңғырту. Бұл болашағымыздың тізгінін өз қолымызға алудың Президент сөзімен айтсақ, «болашаққа бағдар», «рухани жаңғырудың» өзегі». Ал Отанымыздың 30 дамыған елдің қатарында сап түзеуінің жарқын кепілі болады.

Латын әліпбиіне көшу – ана тіліміздің жаңартылуы, әлем қазақтарының рухани тұтастығын қамтамасыз ететін үлкен қадам. Осы жолда Елбасы, ата – бабамыз армандаған «Мәңгілік ел» идеясының өзі ұлттық тіліміздің тұғырын бекітіп, рухани жаңғыруға жасалған нақты қадам деп түсінемін.

Кусаинова Улберген Рамазановна

«Қостанай қаласы әкімдігінің білім бөлімінің № 16 орта мектебі» ММ

қазақ тілі мен әдебиеті пәні мұғалімі